**Uredba št. 2020-1757 z dne 29. decembra 2020 o indeksu popravljivosti električne in elektronske opreme**

**Prvotna različica**

Ciljna javnost: proizvajalci, uvozniki, distributerji ali drugi dajalci električne in elektronske opreme na trg in prodajalci te opreme, kot tudi osebe, ki uporabljajo internet, platformo ali katero koli drugo spletno distribucijsko pot v okviru svoje trgovinske dejavnosti v Franciji.
Zadeva: izvedbena pravila za indeks popravljivosti, opredeljena v členu L541-9-2 Okoljskega zakonika.
Začetek veljavnosti: besedilo začne veljati 1. januarja 2021.
Obvestilo: ta uredba opredeljuje podrobna pravila za izvajanje člena L 541-9-2 Okoljskega zakonika, ki določa uporabo indeksa popravljivosti za določene kategorije električne in elektronske opreme. Določa zlasti merila in parametre izračuna, ki se uporabljajo za določitev tega indeksa, ter splošni okvir obveznosti v zvezi z njegovim sporočanjem in prikazom.
Referenčna besedila: ta uredba je na voljo na spletnem mestu Légifrance (http://www.legifrance.gouv.fr).]

Predsednik vlade –

ob upoštevanju poročila ministrice za ekološko preoblikovanje ter ministra za gospodarstvo, finance in oživitev gospodarstva,

ob upoštevanju Direktive 2008/98/ES Evropskega parlamenta in Sveta z dne 19. novembra 2008 o odpadkih in razveljavitvi nekaterih direktiv, kakor je bila nazadnje spremenjena z Direktivo (EU) 2018/851 z dne 30. maja 2018,

ob upoštevanju Direktive (EU) 2015/1535 Evropskega parlamenta in Sveta z dne 9. septembra 2015 o določitvi postopka za zbiranje informacij na področju tehničnih predpisov in pravil za storitve informacijske družbe; skupaj z uradnim obvestilom, poslanim Evropski komisiji dne 21. julija 2020,

ob upoštevanju Okoljskega zakonika, zlasti člena L. 541-9-2 v različici, ki izhaja iz člena 16 Zakona št. 2020-105 z dne 10. februarja 2020 o preprečevanju nastajanja odpadkov in krožnem gospodarstvu,

ob upoštevanju Zakona št. 2020-105 o preprečevanju nastajanja odpadkov in krožnem gospodarstvu, zlasti členov 16, 29 in 130 tega zakona,

ob upoštevanju pripomb med javnim posvetovanjem, ki je potekalo med 21. julijem 2020 in 17. avgustom 2020, v skladu s členom L123-19-1 Okoljskega zakonika,

ob upoštevanju mnenja Državnega sveta (oddelka za javna dela) –

odreja:

**Člen 1**

Poglavje I naslova IV Knjige V regulativnega dela Okoljskega zakonika se dopolni z oddelkom 9, ki se glasi:

„Oddelek 9
Obveščanje javnosti o proizvodih, ki ustvarjajo odpadke

Pododdelek 1
Prikaz indeksa popravljivosti

Člen R541-210. Indeks popravljivosti električne in elektronske opreme, opredeljen v členu L541-9-2, vključuje oceno do deset, namenjeno obveščanju potrošnikov v času nakupa nove opreme.
Ta indeks se nanaša na vsak model te opreme.

Člen R541-211. V tem oddelku se uporabljajo naslednje opredelitve pojmov:
1. ,omogočanje dostopnosti na trgu‘: vsako zagotavljanje električne ali elektronske opreme v okviru trgovinske dejavnosti, namenjene plačljivi ali brezplačni distribuciji ali uporabi na nacionalnem trgu;

2. ,dajanje na trg‘ pomeni prvo dajanje električne ali elektronske opreme na razpolago na nacionalnem trgu;

3. ,uvoznik‘: vsaka fizična ali pravna oseba, ki daje električno ali elektronsko opremo s poreklom iz držav članic Evropske unije ali tretjih držav na trg;

4. ,prodajalec‘: vsaka fizična ali pravna oseba, ki v okviru trgovske dejavnosti s prodajo daje električno ali elektronsko opremo na trg, vključno s prodajo potrošnikom na daljavo;

5. ,prodaja na daljavo‘: pogodba, sklenjena na daljavo med poklicnim prodajalcem in potrošnikom, v okviru organiziranega sistema prodaje, brez istočasne fizične prisotnosti poklicnega uporabnika ali potrošnika, izključno z uporabo ene ali več komunikacijskih tehnik na daljavo, dokler se pogodba ne sklene;

6. ,model‘: različica opreme, katere vse enote imajo enake ustrezne tehnične značilnosti za namene izračuna indeksa popravljivosti.

Druge izraze je treba razumeti v skladu z določbami člena R543-171-2, in sicer ,proizvajalec‘ pomeni ,izdelovalec‘ v smislu tega člena.

Člen R541-212. I.– Proizvajalci ali uvozniki za električno ali elektronsko opremo, ki jo dajejo na trg, sestavijo indeks popravljivosti in določijo tudi parametre, ki omogočajo njegovo sestavo, v skladu s podrobnimi pravili, ki jih natančno določa odredba iz člena R541-214(III).
II. II. – Proizvajalci in uvozniki v nematerializirani obliki distributerjem ali prodajalcem v času referenciranja in dobave električne in elektronske opreme za vsak model opreme, dane na trg, brezplačno posredujejo:
1. indeks popravljivosti skladno s pogoji in oznakami iz odredbe iz člena R541-213(I);
2. parametre, ki omogočajo sestavo indeksa popravljivosti, skladno z obliko, ki jo določa odredba iz člena R541-213(I).
III. Kadar distributer in prodajalec nista ista oseba, distributer obvesti prodajalca, brezplačno in pod enakimi pogoji, navedenimi v oddelku II, o indeksu in parametrih svojega izračuna v času referenciranja in dobave električne in elektronske opreme.
IV. Poleg tega se indeks pritrdi neposredno na vsako opremo ali na embalažo z etiketiranjem ali označevanjem, ob upoštevanju oznak iz odredbe iz člena R541-213(I).
V. Proizvajalci in uvozniki v roku 15 dni posredujejo informacije, navedene v 2. točki, vsaki osebi, ki jih zahteva v obdobju najmanj dveh let po dajanju zadnje enote modela opreme na trg.

Člen R541-213. I. Kadar se električna ali elektronska oprema ponuja v prodajo v trgovini, prodajalec skladno s podrobnimi pravili in oznakami iz odredbe ministra za okolje in gospodarstvo na vsakem kosu opreme, ki se ponuja za prodajo, ali v njeni neposredni bližini omogoči vidno navedbo indeksa popravljivosti, ki ga zagotovi proizvajalec ali uvoznik.
II. Kadar se električna ali elektronska oprema ponuja za prodajo v okviru prodaje na daljavo, prodajalec v predstavitvi opreme in v bližini cen omogoči vidni prikaz indeksa popravljivosti, skladno s pogoji, določenimi v odredbi iz oddelka I.
III. Prodajalec z vsakim ustreznim postopkom daje potrošnikom na razpolago tudi parametre, ki omogočajo sestavo indeksa popravljivosti.

Člen R541-214. I. Indeks popravljivosti se izračuna z naslednjimi parametri:
1° ocena do dvajset glede časa razpoložljivosti tehnične dokumentacije ter nasvetov za uporabo in vzdrževanje pri proizvajalcih, serviserjih in potrošnikih;

2° ocena do dvajset glede odstranljivosti opreme: število korakov demontaže za enkratni dostop do rezervnih delov, značilnosti potrebnih orodij in pritrdilnih elementov med rezervnimi deli;

3° ocena do dvajset glede časa razpoložljivosti rezervnih delov na trgu in dobavnih rokov pri proizvajalcih, distributerjih rezervnih delov, serviserjih in potrošnikih;

4° ocena do dvajset glede razmerja med proizvajalčevo ali uvoznikovo prodajno ceno delov ter proizvajalčevo ali uvoznikovo prodajno ceno opreme, izračunana skladno s podrobnimi pravili iz odredbe;

5° ocena do dvajset glede posebnih meril za zadevno kategorijo opreme.
II. Indeks popravljivosti se izračuna tako, da se prišteje pet doseženih ocen, nato pa se ta seštevek deli za pridobitev skupne ocene na lestvici od 1 do 10.
III. Odredba ministra, odgovornega za okolje, in ministra, odgovornega za gospodarstvo in finance, za vsako kategorijo električne in elektronske opreme natančno določa vsa merila in podmerila, vključno s posebnimi merili za kategorijo in načine izračuna indeksa.“

**Člen 2**

Določbe te uredbe začnejo veljati 1. januarja 2021.

**Člen 3**

Ministrica za ekološko preoblikovanje ter minister za gospodarstvo in finance sta vsak v skladu s svojimi pristojnostmi odgovorna za izvajanje te uredbe, ki bo objavljena v Uradnem listu Francoske republike.

Datum: 29. decembra 2020

Jean Castex
predsednik vlade

Ministrica za ekološko preoblikovanje
Barbara Pompili

Minister za gospodarstvo, finance in oživitev gospodarstva
Bruno Le Maire